《缘识》
宋代·宋太宗

我一囊盛宽世界，从头点取人数在。
万里山河宽更宽，一切众生智者解。
因缘殊胜是因缘，方便法门天最大。
天最大，无比擬，
经文秘在无生理。知之修炼是圣人，
光阴急速流如水。孤云野鹤笑龙吟，
扣寂希夷求妙旨。但知惭愧常亲善，
更能通达解区遣。辜负琴书得自由，
勿令萦恨金刀剪。金刀剪。
离烦恼，天仙上品十洲好。
利他贵重无亲疏，便是菩提心至老。